**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

Rīga, Brīvības iela 55, 506.telpa, plkst.15:00

Rīgā, 2015. gada 30.martā Nr.5

Sēdi vada: Elīna Rožulapa - padomes vadītāja;

Sēdē piedalās

padomes locekļi: Valdis Birkavs; Zigmārs Brunavs; Normunds Grinbergs; Aldis Lapiņš; Ināra Laube; Ivars Geidāns; Kaspars Bondars; Leonīds Jākabsons; Mārtiņš Straume; Pēteris Dzirkals; Gunārs Valinks; Ingūna Urtāne; Jānis Libkovskis; Jānis Rāzna; Ilze Oša - EM Būvniecības un mājokļu politikas departamenta direktore (1.pielikums).

Uzaicinātās

personas: Boriss Kņigins – Finanšu ministrijas ESF stratēģijas departamenta direktora vietnieks;

Jana Radvila - Finanšu ministrijas ESF stratēģijas departamenta Cilvēkresursu un publisko investīciju plānošanas nodaļas vadītāja

Svetlana Sergejeva – VARAM Investīciju politikas departamenta direktore;

Evija Bistere – VARAM Investīciju politikas departamenta direktores vietniece ESF plānošanas jautājumos

Juris Braučs – EM BIS projektu nodaļas vadītājs;

Edmunds Valantis – EM ES fondu ieviešanas departamenta direktors;

Inese Bērziņa – EM ES fondu publiskās infrastruktūras nodaļa

Renārs Špade – EM Būvniecības politikas nodaļas vadītājs;

Mārtiņš Dunskis – Latvijas Celtnieku arodbiedrība;

Līga Velve - BASP

Sēdē nepiedalās

padomes locekļi: Dins Merirands; Jurijs Strods; Jurijs Spiridonovs; Jānis Šiliņš.

Protokolē: I.Rostoka

Darba kārtība:

1. Eiropas Savienības fondu prioritātes 2014.-2020.gada plānošanas periodam un plānotie ieguldījumi infrastruktūras projektos un būvindustrijā (Ekonomikas ministrija, Finanšu ministrija, VARAM).
2. Būvniecības informatīvās sistēmas (BIS) aktuālais stāvoklis un attīstības perspektīvas (Ekonomikas ministrija).
3. Diskusija par iesniegtajiem priekšlikumiem, kas būtu jāiekļauj jaunajā Publiskā iepirkuma likumā vai uz tā pamata izdodamajos Ministru kabineta noteikumos  publiskajam iepirkumam būvniecībā.
4. Citi jautājumi:

4.1. Latvijas Ilgtspējīgas būvniecības padomes vēstule par pārstāvja nomaiņu LBP;

4.2. Vides aizsardzības un reģionālās attīstības ministrijas atbildes vēstule uz Latvijas Ģeotehniķu savienības vēstuli par inženierizpēti būvniecībā.

5. Par precizējumiem Ministru kabineta (MK) noteikumos.

5.1. L.Jākabsona priekšlikums par būvdarbu garantijas termiņu;

5.2. Par Grozījumi Ministru kabineta 2014.gada 19.augusta noteikumos Nr.500 „Vispārīgie būvnoteikumi”

1. Priekšlikumi un uzdevumi par Latvijas Būvniecības padomē izskatāmajiem jautājumiem (Būvniecības attīstības stratēģiskās partnerība priekšlikumi).

|  |  |  |
| --- | --- | --- |
|  | Sēdi sāk 15:05 |  |

**1.§**

**Eiropas Savienības fondu prioritātes 2014.-2020.gada plānošanas periodam un plānotie ieguldījumi infrastruktūras projektos un būvindustrijā**

--------------------------------------------------------------------------------------------------

**Ziņo:** B.Kņigins, S.Sergejeva, E.Bistere, E.Valantis

1. **Ekonomikas ministrijas prezentācija** (E.Valantis) par plānotajām ESF aktivitātēm energoefektivitātes un enerģētikas atbalsts programmām (elektroniski) un atbildes uz LBP locekļu jautājumiem.

Valsts sekretāru sanāksmē ir izsludināts Ministru kabineta noteikumu projekts **"Darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.1.specifiskā atbalsta mērķa pasākuma „Veicināt energoefektivitātes paaugstināšanu dzīvojamās ēkās” īstenošanas noteikumi"** (VSS-225), internet adrese: <https://www.em.gov.lv/lv/es_fondi/normativo_aktu_projekti/>, padomes locekļi tiek aicināti sniegt priekšlikumus.

**Nolemj:** Pieņemt informāciju zināšanai.

1. **Finanšu ministrijas (**B.Kņigins) informē par kopējo ESF finansējumu 2014.-2020.gada plānošanas periodam un tā sadalījumu, informācija par plānotajiem specifiskajiem atbalsta mērķiem(SAM) un to realizācijas grafiks būs pieejami Finanšu ministrijas mājas lapā.

Informē, ka LBP ir iespējams deleģēt savu pārstāvi dalībai ES fondu 2014.-2020.gada plānošanas perioda **Uzraudzības komitejā (UK).**

**Nolemj:** Deleģēt Latvijas Būvniecības padomes pārstāvi dalībai ES fondu Uzraudzības komitejā.

1. **Vides aizsardzības un reģionālās attīstības ministrijas** pārstāvji (S.Sergejeva, E.Bistere informē par ES fondu investīcijām būvniecības darbiem 2014.-2020.gada plānošanas periodam videi (4 SAM) un reģionālajai attīstībai (3 SAM) (elektroniski).

Norāda, ka no ministrijas puses netiek uzlikts laika limits ES fondu finansētajiem būvniecības projektiem un apsola ņemt vērā LBP priekšlikumu, attiecināmajās izmaksās iekļaut arī esošo inženiertīklu pārvietošanas izmaksas, ja nepieciešams, būvējot visus infrastruktūras objektus par ES fondu līdzekļiem.

**Nolemj:** Pieņemt informāciju zināšanai.

**2.§**

**Būvniecības informatīvās sistēmas (BIS) aktuālais stāvoklis un attīstības perspektīvas**

--------------------------------------------------------------------------------------------------

**Ziņo:** J.Braučs

Informatīva prezentācija (elektroniski) par Būvniecības informatīvās sistēmas ieviešanas gaitu.

E-pakalpojumu sadaļa ir gandrīz pabeigti, kas attiecas uz speciālistu sertifikātu reģistru ir plānots tos sākt lietošanu jau 07.04.2015. Pilnībā BIS jābūt pabeigtiem 30.06.2015.

Projekta izstrādāšana ir aizkavējusies, jo 2013.gada decembrī, tika iesniegti jauni, jaunajam *Būvniecības likumam* atbilstoši, nosacījumi, tāpat papildus tika paredzēts izstrādāt sasaistes projektus ar Valsts ieņēmumu dienestu, Pilsonības un migrācijas dienestu u.c. valsts dienestu datu bāzēm.

LBP pārstāvji tiek informēti, ka tuvākajā laikā (07.04.2015.), Ministru kabinetā tiks skatīti Ministru kabineta rīkojuma projekti par būvspeciālistu kompetences novērtēšanas un patstāvīgās prakses uzraudzības deleģēšanu.

**Nolemj:** Ekonomikas ministrijai informēt potenciālos BIS lietotājus par BIS ieviešanu un tās sniegtajiem pakalpojumiem.

**3.§**

**Diskusija par iesniegtajiem priekšlikumiem, kas būtu jāiekļauj jaunajā Publiskā iepirkuma likumā vai uz tā pamata izdodamajos  Ministru kabineta noteikumos,  publiskajam iepirkumam būvniecībā**

--------------------------------------------------------------------------------------------------

**Ziņo:** E.Rožulapa

Priekšlikums izveidot darba grupu, lai sagatavotu konkrētus priekšlikumus Publiskā iepirkuma likumam un Ministru kabineta noteikumiem, iesniegšanai Finanšu ministrijā

V.Birkavs – precizēs un nosūtīs darba grupas locekļiem priekšlikumus, ko BKC izstrādājis iepriekš. Ierosina darba grupai sanākt pēc iespējas ātrāk, jo Finanšu ministrija gatavo grozījumus spēkā esošajā Publiskā iepirkuma likumā un nekavējoties būtu jāiesniedz priekšlikumi.

**Nolemj:** 1. Pirmo Darba grupas sanāksmi sasaukt šā gada 8.aprīlī pl.14:00, Ekonomikas ministrijā;

2**.** V.Birkavm iesūtīt BKC izstrādātos priekšlikumus grozījumiem Publiskā iepirkuma likumā LBP sekretariātam un sekretariātam izsūtīt tālāk visiem padomes locekļiem.

**4.§**

**Citi jautājumi**

--------------------------------------------------------------------------------------------------

**Ziņo:**. E.Rožulapa

1. **Par** **tikšanos ar ekonomikas ministri D.Reiznieci-Ozolu**

Bija tikšanās ar ekonomikas ministri, kurā piedalījās lielāko padomē pārstāvēto nevalstisko organizāciju pārstāvji. Tikšanās laikā tika panākta vienošanās par savstarpēju sadarbību ar LBP. Tika pārrunāts sadarbības formāts, kurā pēc konkrētu, nozarei nozīmīgu jautājumu izlemšanas padomē, tās pārstāvji tiekas ar ministri, lai skaidrotu jautājuma būtību un nepieciešamību to virzīt tālāk jau politiskā līmenī, tā pastiprinot padomes lēmumu nozīmi.

1. **Latvijas Ilgtspējīgas būvniecības padomes vēstule par pārstāvja nomaiņu LBP**;

Ilgtspējīgas būvniecības padome darbam LBP iepriekšējā pārstāvja Pētera Druķa vietā deleģē padomes valdes priekšsēdētāju Gintu Miķelsonu.

1. **Vides aizsardzības un reģionālās attīstības ministrijas atbildes vēstule uz Latvijas Ģeotehniķu savienības vēstuli par inženierizpēti būvniecībā**

VARAM vēstulē informē LBP par to, ka arī ministrijai šie jautājumi ir aktuāli un pārstāvji vēlas tikties un runāt par Latvijas Ģeotehniķu savienības uzdotajiem jautājumiem.

**Nolemj:** Tikšanos ar VARAM pārstāvjiem, lai runātu par inženierizpēti būvniecībā organizēt aprīlī.

**5.§**

**Par precizējumiem Ministru kabineta (MK) noteikumos**

**Ziņo:**. E.Rožulapa; L.Jākabsons

1. **L.Jākabsona priekšlikumi par būvdarbu garantijas termiņu**, lai nodalītu to par ko atbild būvdarbu veicējs un par ko pasūtītājs:

1) Būvdarbu veicējs uzņemas atbildību par trūkumiem un defektiem būvdarbos, kas radušies garantijas termiņā tā neatbilstošas rīcības vai neatbilstoši (piemēram, tehniskajam projektam) veiktu darbu dēļ, defektiem, kurus nav iespējams konstatēt objekta nodošanas brīdī, bet atklājas ekspluatācijas laikā, laikapstākļu ietekmē u.tml.

2) Būvdarbu veicējs, apņemoties nodrošināt garantijas saistības, nesedz izmaksas, kas saistītas ar dabiskā nolietojuma novēršanu (iestājas pēc kalpošanas laika beigām), t.i., kārtējā remonta, uzturēšanas u.c. darbu izmaksas, lai nodrošinātu to nemainīgu funkcionālo darbību visā garantijas termiņa laikā, ja līgumā nav noteikts citādi.

3) Būvdarbu veicējs nenodrošina garantiju materiāliem un izstrādājumiem ilgāku, kā to norādījis ražotājs tiem materiāliem, kuru izmantošanu paredzējis pats pasūtītājs vai, ja materiāla veidam nav iespējams nodrošināt līgumā paredzēto garantiju ar saprātīgiem līdzekļiem.

4) Uz būvdarbu garantiju neattiecas arī defekti, kas radušies no būves nepareizas ekspluatācijas ar nosacījumu, ka būvdarbu veicējs ir nodrošinājis ekspluatācijas instrukciju.

I.Oša priekšlikumu kopumā atbalsts un norāda, ka tas varētu tikt iekļauti VBN.

1. **Grozījumi Ministru kabineta 2014.gada 19.augusta noteikumos Nr.500 „Vispārīgie būvnoteikumi”** veikt izmaiņas14. punkta redakcijā - Papildināt 125.punktu ar 125.6.1punktu šādā redakcijā: „125.6.1 vismaz trīs darba dienas pirms būvkonstrukciju, segto darbu un citu izpildīto būvdarbu pieņemšanas rakstveidā paziņot attiecīgo informāciju būvvaldei.”

Šie grozījumi ir veikti pēc būvvalžu iniciatīvas, jo tās vēlas, lai tiktu informētas dažas dienas iepriekš pirms darbu pabeigšanas, nozares pārstāvji nepiekrīt šādam puncta formulējumsm.

Padome balso par to, ka noteikumos iekļaujamas divas prasības:

1. Būvvaldei pienākums informēt par būvdarbiem, kuru izpildes rezultātu būvvalde vēlas apsekot;
2. Būvuzraugam pienākums 3 darba dienas iepriekš ziņot par būvuzraudzības plānā paredzēto būvdarbu (attiecīgo posmu) pabeigšanu.

Balsojumā piedalās 15 LBP locekļi. Balsojums “par” – vienbalsīgi

**Nolemj:** Papildināt “Grozījumi Ministru kabineta 2014.gada 19.augusta noteikumos Nr.500 „Vispārīgie būvnoteikumi”” (VSS-227) ar LBP priekšlikumiem, kas minēti šajā protokola punktā.

**5.§**

**Priekšlikumi un uzdevumi par Latvijas Būvniecības padomē izskatāmajiem jautājumiem**

--------------------------------------------------------------------------------------------------

**Ziņo:**. E.Rožulapa;

**Nolemj:** Nākamās sēdes darba kārtībā iekļaut jautājumus:

1. Par Eiropas Savienības fondu finansējumu 2014.-2020.gada plānošanas periodam un uzaicināt, informācijas sniegšanai, citu ministriju pārstāvjus;
2. Aktualitātes saistībā ar MK noteikumu grozījumiem;
3. Darba grupas informācija par priekšlikumiem Publiskā iepirkumu likumam

**Nākamā Latvijas Būvniecības padomes sēde 2015.gada 27.aprīlī, pl.14:00**.

Sēdi slēdz 17:50

Sēdes vadītāja E.Rožulapa

Protokolēja I.Rostoka